เปิดช่องทางพิเศษหลังสภาพการจราจร ช่วงเย็นบนทางหลวงหลายแห่งเคลื่อนตัวได้ช้าและเริ่มชะลอตัว
กรมทางหลวง บูรณาการข้อมูล จากมอเตอร์เวย์ ตำรวจทางหลวงและศูนย์บริหารจัดการจราจรและอุบัติเหตุ กรมทางหลวง หรือ HTOC รายงานสภาพการจราจรบนถนนสายหลักและทางหลวงพิเศษระหว่างเมือง เส้นทางขาออก ตั้งแต่ช่วงเย็นที่ผ่านมา ภาพรวมหลายเส้นทางการจราจร รถเคลื่อนตัวได้ช้า มีชะลอตัวในบางจุด โดยทางหลวงหมายเลข 1 ตั้งแต่ดอนเมืองถึงทางหลวงหมายเลข 32 จังหวัดนครสวรรค์ การจราจรเคลื่อนตัวช้าช่วงพระนครศรีอยุธยา ไชโย กรมทางหลวงจึงได้เปิดช่องทางพิเศษบริเวณทางหลวงหมายเลข 32 บริเวณกิโลเมตรที่ 62 +400 ถึง กิโลเมตรที่ 65 +000 เส้นทาง บางบัวทองถึงจังหวัดชัยนาท บนทางหลวงหมายเลข 340 ภาพรวมการจราจรคล่องตัว ยกเว้นช่วงบางบัวทองเคลื่อนตัวได้ช้า ทางต่างระดับบางปะอิน บนทางหลวงหมายเลข 1 ถึงจังหวัดสระบุรี บนทางหลวงหมายเลข 2 และจังหวัดนครราชสีมา ที่ทางหลวงหมายเลข 204 การจราจรเคลื่อนตัวได้ช้าช่วงทางระดับมหาวิทยาลัยมหาจุฬาลงกรณราชวิทยาลัย หรือ มจร. ไปจนถึงปากช่อง กรมทางหลวงจึงเปิดช่องทางพิเศษบนทางหลวงหมายเลข 2 ตั้งแต่กิโลเมตรที่24+750 ถึงกิโลเมตรที่ 43+ 353 และกิโลเมตรที่ 47 +000 ถึง กิโลเมตร 51+ 475 เส้นทางสระบุรี หลวงหมายเลข 21 ถึงม่วงค่อม ทางหลวงหมายเลข 205 และหล่มสัก ทางหลวงหมายเลข 21 การจราจรชะลอตัวที่ม่วงค่อม ส่วนทางหลวงหมายเลข 304 รามอินทรา - ฉะเชิงเทรา - ปราจีนบุรี - ปักธงชัย ทางต่างระดับ บางขุนเทียน - สมุทรสาคร – สมุทรสงคราม บนทางหลวงหมายเลข 35  ถึงจังหวัดเพชรบุรี ทางหลวงหมายเลข 4 ทางหลวงหมายเลข 34 บางนาถึงบางปะกง ทางพิเศษ หนองสาหร่าย – สีคิ้ว หรือมอเตอร์เวย์หมายเลข 6 และวงแหวนกาญจนภิเษก ฝั่งตะวันตก การจราจรยังคล่องตัวขณะที่การจราจรบนทางหลวงหมายเลข 305 รังสิต ถึงทางหลวงหมายเลข 33 กบินทร์บุรี การจราจรชะลอตัวช่วงธัญบุรี ส่วนทางหลวงหมายเลข 338 ตลิ่งชัน - นครปฐม - ราชบุรีถึง ทางหลวงหมายเลข 4 จังหวัดเพชรบุรี การจราจรเคลื่อนตัวได้ช้าช่วงทวีวัฒนา และการจราจรบนทางหลวงหมายเลข 9 วงแหวน กาญจนาภิเษกฝั่งตะวันออก และทางหลวงพิเศษระหว่างเมืองหมายเลข 9 เคลื่อนตัวได้ช้าช่วงลงทางด่วนจตุโชติ ถึงด่านช่างน้ำหนักลำลูกกา